פרנטיק

פרנטיק (באנגלית: Frantic) (בתרגום לעברית: 'נרעש') הוא סרט מתח משנת 1988 שבוים על ידי רומן פולנסקי, בכיכובו של האריסון פורד.

תקציר 
האריסון פורד מגלם את ד"ר ריצ'רד ווקר, שהגיע עם אשתו סונדרה (בטי באקלי) לפריז על מנת להשתתף בכנס רפואי. בזמן שווקר מתקלח, אשתו נעלמת באופן מסתורי מחדר המלון שלהם, כשהיא משאירה רמזים מעטים מאחוריה. ווקר פונה לרשויות שונות על מנת לקבל מהן סיוע בחיפושיו, אך שיטותיהם הבירוקרטיות עוזרות לו במעט מאוד. הוא לוקח את החוק לידיים, ופוגש סוחרי סמים, נתקל בזירת רצח, ובבחורה בעלת חכמת-רחוב (עמנואל סנייה), שבלא כוונה אספה את מזוודתה של אשתו בנמל התעופה.

צילום הסרט ברחבי פריז והפסקול של אניו מוריקונה עם שיר הנושא המצליח I've seen that face before בביצועה של גרייס ג'ונס תורמים רבות לאווירת הסרט.

קישורים חיצוניים 

סרטי פעולה אמריקאיים
סרטי 1988
סרטי מתח אמריקאיים
סרטי רומן פולנסקי
סרטי האחים וורנר
סרטים עם פסקול מאת אניו מוריקונה
סרטי האריסון פורד